Pavasara iela (Viesīte)
Šis raksts ir par ielu Viesītē. Par citām jēdziena Pavasara iela nozīmēm skatīt nozīmju atdalīšanas lapu. Pavasara iela ir 350 m gara iela Viesītē. Iela klāta ar grants segumu. Ielas sākumā atrodas pilsētas ūdenstornis. Pārsvarā ielā ir mazstāvu savrupmāju apbūve, izņemot divas piecstāvu daudzdzīvokļu mājas, kas celtas kā lielākie dzīvokļu nami pilsētā. Viens no tiem šobrīd ir grausts. Aiz daudzstāvu mājām kvartāla vidū atrodas bērnudārzs "Zīlīte", kas faktiski atrodas pie Dārza ielas, lai gan piešķirtā adrese ir Pavasara ielā.